Document ID: /roh_data/filtered/fineweb-2-filterrobots_roh.jsonl.gz/2373

Durant l'inscunter da l'UE a Brüssel han plirs schefs da stadi e da regenza signalisà ch'els sajan pronts da discurrer cun il primminister brit David Cameron. Quai er en vista al referendum britannic davart restar en l'UE u betg. Er David Cameron è sa mussà pront per cumpromiss. I duai dar ina via ad ina cunvegna il favrer 2016.
Il punct da discussiun central è che burgais da l'UE ston avair lavurà almain 4 onns en la Gronda Britannia avant ch'els han dabun tschertas prestaziuns socialas.
Ulteriurs puncts dispitaivels:
- Reducir la birocrazia
- Distanza tar l'UE (autonomia naziunala)
- Relaziuns cun stadis da l'UE
RR novitads 12:00